CELEX: 32016D2365
Language: fi
Date: 2016-12-19 00:00:00
Title: Komission täytäntöönpanopäätös (EU, Euratom) 2016/2365, annettu 19 päivänä joulukuuta 2016, lomakkeista, joilla ilmoitetaan perinteisten omien varojen saamisiin vaikuttavista petoksista ja sääntöjenvastaisuuksista sekä perinteisiä omia varoja koskevista tarkastuksista neuvoston asetuksen (EU, Euratom) N:o 608/2014 mukaisesti

22.12.2016   
            
            
               FI
            
            
               Euroopan unionin virallinen lehti
            
            
               L 350/24
            
         KOMISSION TÄYTÄNTÖÖNPANOPÄÄTÖS (EU, Euratom) 2016/2365,
   annettu 19 päivänä joulukuuta 2016,
   lomakkeista, joilla ilmoitetaan perinteisten omien varojen saamisiin vaikuttavista petoksista ja sääntöjenvastaisuuksista sekä perinteisiä omia varoja koskevista tarkastuksista neuvoston asetuksen (EU, Euratom) N:o 608/2014 mukaisesti
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon Euroopan unionin omien varojen järjestelmää koskevista täytäntöönpanotoimenpiteistä 26 päivänä toukokuuta 2014 annetun neuvoston asetuksen (EU, Euratom) N:o 608/2014 (1) ja erityisesti sen 5 artiklan 2 kohdan ja 6 artiklan 2 kohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Komission päätöksessä 97/245/EY, Euratom (2) säädetään järjestelyistä, joiden mukaisesti jäsenvaltiot toimittavat komissiolle tietoja omien varojen järjestelmässä.
            
         
               (2)
            
            
               Päätöksellä 97/245/EY, Euratom on yksi oikeusperusta, joka on neuvoston asetus (EY, Euratom) N:o 1150/2000 (3). Neuvoston päätöksen 2014/335/EU, Euratom (4) tultua voimaan tietojen toimittamiseen jäsenvaltioiden toimesta komissiolle sovelletaan kahta neuvoston asetusta, jotka ovat asetus (EU, Euratom) N:o 608/2014 (5) ja asetus (EU, Euratom) N:o 609/2014. Siksi on syytä antaa erillinen komission täytäntöönpanopäätös kummastakin asetuksesta. Säännökset päätöksen 97/245/EY, Euratom mukaisista, omia varoja koskevien saamisten kirjanpidosta laadittavien katsausten malleista ja kyseisen asetuksen mukaisesta lomakkeesta selvityksen antamiseksi sellaisia omia varoja koskevia saamisia vastaavista määristä, joita ei saada perittyä, on sisällytetty komission täytäntöönpanopäätökseen (EU, Euratom) 2016/2366. (6) Säännökset päätöksen 97/245/EY, Euratom mukaisista lomakkeista ja malleista, joita käytetään ilmoitettaessa perinteisten omien varojen saamisiin vaikuttavista petoksista ja sääntöjenvastaisuuksista sekä perinteisiä omia varoja koskevista tarkastuksista, olisi sisällytettävä tähän päätökseen.
            
         
               (3)
            
            
               Petoksista ja sääntöjenvastaisuuksista olisi ilmoitettava jäsennellysti.
            
         
               (4)
            
            
               Päätöksessä 97/245/EY, Euratom edellytetään, että jäsenvaltiot toimittavat komissiolle tiedot raportoinnista vastaavista yksiköistä ja elimistä. On tarpeen säätää, että jäsenvaltioiden on ilmoitettava komissiolle myös kaikista näissä tiedoissa tapahtuneista muutoksista.
            
         
               (5)
            
            
               Jotta voitaisiin varmistaa, että jäsenvaltiot ottavat käyttöön muutetut lomakkeet ja etenkin muutetun kantokulujen osuuden mahdollisimman pian, tämän päätöksen olisi tultava voimaan päivänä, jona se julkaistaan, ja sitä olisi sovellettava kyseisestä päivästä lähtien.
            
         
               (6)
            
            
               Johdonmukaisuuden vuoksi tätä päätöstä ja komission täytäntöönpanopäätöstä (EU, Euratom) 2016/2366 olisi sovellettava samasta päivästä lähtien,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on käytettävä tämän päätöksen liitteessä I vahvistettua lomaketta laatiessaan asetuksen (EU, Euratom) N:o 608/2014 5 artiklan 1 kohdan mukaisia kuvauksia havaituista petoksista ja sääntöjenvastaisuuksista, jotka koskevat yli 10 000 euron saamisia, sekä tämän päätöksen liitteessä II vahvistettua lomaketta toimittaessaan saman kohdan mukaisesti tietoja sellaisten komissiolle ilmoitettujen petosten ja sääntöjenvastaisuuksien tilanteesta, joiden osalta ei ole aikaisemmin annettu ilmoitusta perinnästä, peruuttamisesta tai perimättä jättämisestä.
   2 artikla
   Jäsenvaltioiden on käytettävä tämän päätöksen liitteessä III vahvistettua lomaketta laatiessaan asetuksen (EU, Euratom) N:o 608/2014 6 artiklan 1 kohdassa tarkoitettuja kertomuksia perinteisiin omiin varoihin liittyvistä tarkastuksista.
   3 artikla
   Jäsenvaltioiden on ilmoitettava komissiolle 1 artiklassa tarkoitettujen kuvausten ja tietojen sekä 2 artiklassa tarkoitettujen kertomusten laatimisesta ja lähettämisestä vastaavat yksiköt ja elimet. Jäsenvaltioiden on myös ilmoitettava komissiolle kaikista kyseisiä yksiköitä ja elimiä koskevissa tiedoissa tapahtuneista muutoksista.
   4 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 19 päivänä joulukuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 168, 7.6.2014, s. 29.
   
      (2)  Komission päätös 97/245/EY, Euratom, tehty 20 päivänä maaliskuuta 1997, tiettyjen komissiolle annettavien ilmoitusten tekemismenettelystä yhteisön omien varojen järjestelmässä (EYVL L 97, 12.4.1997, s. 12).
   
      (3)  Neuvoston asetus (EY, Euratom) N:o 1150/2000, annettu 22 päivänä toukokuuta 2000, Euroopan yhteisöjen omien varojen järjestelmästä tehdyn päätöksen 2007/436/EY, Euratom soveltamisesta (EYVL L 130, 31.5.2000, s. 1).
   
      (4)  Neuvoston päätös 2014/335/EU, Euratom, annettu 26 päivänä toukokuuta 2014, Euroopan unionin omien varojen järjestelmästä (EUVL L 168, 7.6.2014, s. 105).
   
      (5)  Neuvoston asetus (EU, Euratom) N:o 609/2014, annettu 26 päivänä toukokuuta 2014, perinteisten, ALV- ja BKTL-perusteisten omien varojen käyttöön asettamisessa sovellettavista menetelmistä ja menettelystä sekä käteisvarojen saamiseksi toteutettavista toimenpiteistä (EUVL L 168, 7.6.2014, s. 39).
   
      (6)  Komission täytäntöönpanopäätös (EU, Euratom) 2016/2366, annettu 19 päivänä joulukuuta 2016, neuvoston asetuksen (EU, Euratom) N:o 609/2014 mukaisten, omien varojen saamisten kirjanpidosta laadittavien katsausten malleista ja kyseisen asetuksen mukaisesta lomakkeesta selvityksen antamiseksi omien varojen saamisia vastaavista määristä, joita ei saada perittyä (katso tämän virallisen lehden sivu 30).
   
      LIITE I
      
   
      LIITE II
      
   
      LIITE III